
Θεσσαλονίκη, 28 Ιουλίου 2026 

ΔΕΛΤΙΟ ΤΥΠΟΥ
		Το ΝΟΗΣΙΣ στην Περιφέρεια Κ.Μακεδονίας

Εθιμοτυπική συνάντηση με ουσιαστικό αναπτυξιακό και εκπαιδευτικό περιεχόμενο πραγματοποίησε το νέο Διοικητικό Συμβούλιο του Κέντρου Διάδοσης Επιστημών και Μουσείου Τεχνολογίας - ΝΟΗΣΙΣ με την Περιφερειάρχη Κεντρικής Μακεδονίας κ. Αθηνά Αηδονά, παρουσία του Αντιπεριφερειάρχη Ψηφιακής Διακυβέρνησης κ. Νικολάου Τζόλλα και υπηρεσιακών παραγόντων της Περιφέρειας.

Κατά τη διάρκεια της συνάντησης παρουσιάστηκε το επόμενο πλάνο δράσης του ΝΟΗΣΙΣ, με έμφαση στην εξωστρέφεια, την ενίσχυση των εκπαιδευτικών και επιστημονικών προγραμμάτων, την αξιοποίηση των σύγχρονων τεχνολογιών και τη διαμόρφωση νέων πρωτοβουλιών για μαθητές, οικογένειες, εκπαιδευτικούς, νέους επιστήμονες και το ευρύ κοινό.

Ιδιαίτερη βαρύτητα δόθηκε στην περαιτέρω προώθηση της συνεργασίας μεταξύ της Περιφέρειας Κεντρικής Μακεδονίας και του ΝΟΗΣΙΣ, με στόχο την ανάπτυξη κοινών δράσεων που θα ενισχύουν την επιστημονική παιδεία, την καινοτομία, την ψηφιακή μετάβαση, την τεχνολογική κουλτούρα και τη σύνδεση της γνώσης με την κοινωνία και την καθημερινότητα των πολιτών.

Στο επίκεντρο της συζήτησης βρέθηκε ο σημαντικός ρόλος που διαδραματίζει το ΝΟΗΣΙΣ ως φορέας διάδοσης της επιστήμης και της τεχνολογίας, ως χώρος μάθησης, έμπνευσης και δημιουργικής εμπειρίας, αλλά και ως σημείο αναφοράς για τη Θεσσαλονίκη, την Κεντρική Μακεδονία και τη χώρα συνολικά.
Το κλίμα της συνάντησης ήταν ιδιαίτερα θετικό, ενώ επιβεβαιώθηκε η κοινή βούληση για τη διαμόρφωση ενός πλαισίου συνεργασίας με συγκεκριμένες δράσεις, συνέργειες και πρωτοβουλίες που θα αξιοποιούν τις δυνατότητες των δύο φορέων προς όφελος της εκπαιδευτικής κοινότητας, της νεολαίας και της κοινωνίας των πολιτών. 
Στη συνάντηση συμμετείχαν τα μέλη του Διοικητικού Συμβουλίου του ΝΟΗΣΙΣ, η Πρόεδρος Δρ. Αγοραστή (Έρη) Τόκα, ο Γενικός Γραμματέας Παναγιώτης Μπαμίδης, ο Ταμίας Κωνσταντίνος Βουρλιάς, καθώς και τα μέλη Αικατερίνη Ζιούτα, Σπυρίδωνας Ιγνατιάδης, Χρήστος Ρουμπίδης, Γεώργιος Αγγέλου και ο Γενικός Διευθυντής του φορέα, Ευάγγελος Αφθονίδης. 
«Το ΝΟΗΣΙΣ αποτελεί τον μοναδικό εθνικό φορέα διάδοσης των επιστημών, έναν ζωντανό φορέα γνώσης, έμπνευσης και δημιουργικής επαφής με την επιστήμη και την τεχνολογία. Οι συνέργειες με τους κομβικούς φορείς του οικοσυστήματος καινοτομίας αποτελούν προϋπόθεση για να επιτελεί τον ρόλο του αποτελεσματικά. Με την Περιφερειάρχη Κεντρικής Μακεδονίας μοιραζόμαστε κοινές αξίες για τη σημασία της διαφύλαξης των γραμμάτων, του πολιτισμού και της ιστορίας της τεχνολογίας, τις οποίες οφείλουμε να εμφυσήσουμε στις νεότερες γενιές. Με εξωστρέφεια, συνεργασίες και σύγχρονες δράσεις, συνεχίζουμε να εργαζόμαστε ώστε η επιστήμη να γίνεται εμπειρία, συμμετοχή και προοπτική για όλους», σημείωσε η Πρόεδρος του Διοικητικού Συμβουλίου του ΝΟΗΣΙΣ, Δρ. Έρη Τόκα.
Η Περιφερειάρχης Κεντρικής Μακεδονίας, κ. Αθηνά Αηδονά, από την πλευρά της δήλωσε ότι: «Η Περιφέρεια Κεντρικής Μακεδονίας στηρίζει σταθερά πρωτοβουλίες που ενισχύουν τη γνώση, την καινοτομία και την πρόσβαση των πολιτών στις νέες τεχνολογίες. Το ΝΟΗΣΙΣ αποτελεί έναν εμβληματικό φορέα για τη Θεσσαλονίκη και την Κεντρική Μακεδονία, με σημαντική συμβολή στην εκπαίδευση, τον πολιτισμό και την επιστημονική εξωστρέφεια. Μέσα από τη συνεργασία μας μπορούμε να σχεδιάσουμε δράσεις με ουσιαστικό αποτύπωμα για τους νέους, την εκπαιδευτική κοινότητα και την κοινωνία συνολικά».
Το ΝΟΗΣΙΣ συνεχίζει να επενδύει σε δράσεις που καλλιεργούν την επιστημονική σκέψη, ενθαρρύνουν τη συμμετοχή των πολιτών και αναδεικνύουν τη σημασία της τεχνολογίας ως εργαλείου εκπαίδευσης, πολιτισμού και βιώσιμης ανάπτυξης.
Παράκληση για δημοσίευση ή μετάδοση.

Για οποιαδήποτε επιπλέον πληροφορία μπορείτε να επικοινωνήσετε: 
Ελισάβετ Κωνσταντίνου, Υπεύθυνη Επικοινωνίας & Προβολής, 

